ZEN ดีดกลับ 4% หลังร่วงยาว 4 วันติด ลุ้นกำไรไตรมาส 4 โตเด่นรับไฮซีซั่น
ZEN ดีดกลับ 4% หลังร่วงยาว 4 วันติด ลุ้นกำไรไตรมาส 4 โตเด่นรับไฮซีซั่น ล่าสุดอยู่ที่ 14.30 บาท บวก 0.50 บาท หรือ 3.62% มูลค่าซื้อขาย 13.59 ล้านบาท
ZEN ดีดกลับ 4% หลังร่วงยาว 4 วันติด ลุ้นกำไรไตรมาส 4 โตเด่นรับไฮซีซั่น ล่าสุดอยู่ที่ 14.30 บาท บวก 0.50 บาท หรือ 3.62% มูลค่าซื้อขาย 13.59 ล้านบาท
22 ต.ค. 2562

ผู้สื่อข่าวรายงานว่า ราคาหุ้น บริษัท เซ็น คอร์ปอเรชั่น กรุ๊ป จำกัด (มหาชน) หรือ ZEN ล่าสุด ณ เวลา 11.52 น. อยู่ที่ 14.30 บาท บวก 0.50 บาท หรือ 3.62% สูงสุดที่ 14.30 บาท ต่ำสุดที่ 13.90 บาท ด้วยมูลค่าซื้อขาย 13.59 ล้านบาท โดยราคาหุ้น ZEN ปรับตัวขึ้น คาดนักลงทุนเข้าซื้อเก็งกำไรหลังราคาหุ้นปรับตัวลง 4 วันติด

ด้าน บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น ZEN ประเมินราคาเป้าหมาย 19 บาท/หุ้น แม้ปัจจัยพื้นฐานของ ZEN ยังคงเดิม โดยปัจจัยลบที่ตลาดรับรู้อยู่แล้ว คือ แนวโน้มผลประกอบการไตรมาส 3/62 คาดยังไม่เด่นอะไร จาก SSSG ที่คาดลดลง 7% เมื่อเทียบจากปีก่อน ตามทิศทางอุตสาหกรรมร้านอาหารโดยรวมที่ติดลบเหมือนกัน โดยในเบื้องต้นประเมินกำไรไตรมาส 3/62 ไว้ 38 ล้านบาท ทรงตัวจากปีก่อน และเพิ่มขึ้น 14% เมื่อเทียบจากไตรมาสก่อน
อย่างไรก็ตามคาดว่ากำไรไตรมาส 4/62 จะกลับสู่ช่วงตื่นเต้นอีกครั้ง ทั้งเป็น High Season และเป็นช่วงเปิดสาขามากสุด (ครึ่งปีแรก เพิ่มขึ้น 30 แห่ง, ไตรมาส 3/62 คาด 39 แห่ง และไตรมาส 4/62 คาด 50 แห่ง) รวมทั้งมีร้านแฟรนไชส์เปิดมากสุด (รับรู้รายได้ช่วงแรกสูง) นอกจากนี้มี Catalyst เพิ่มเติมจากมาตรการ “ชิม ช้อป ใช้”
ทั้งนี้บริษัทเผยจำนวนสาขาที่เข้าร่วมมาตรการ “ชิม ช้อป ใช้” รวมทุกแบรนด์อยู่ที่ 64 แห่ง คิดเป็น 50% ของสาขาที่บริษัทเป็นเจ้าของเองทั้งหมด 129 แห่งและคิดเป็น 23% ของสาขาทั้งหมดรวมแฟรนไชส์ 275 แห่ง ถือว่ามีนัยฯและจับตานโยบายภาครัฐที่ข่าวล่าสุดอาจมีการขยายระยะเวลาเพิ่มเติม หรืออาจเพิ่มโควต้าจากปัจจุบัน 10 ล้านคน ซึ่งมีผลตอบรับดีเกินคาด